	

	ZARASŲ RAJONO SAVIVALDYBĖS TARYBA

	
	

	SPRENDIMAS

	DĖL ZARASŲ RAJONO SAVIVALDYBĖS VALDOMO IR APSKAITOJE REGISTRUOTO VALSTYBĖS NEKILNOJAMOJO TURTO PERĖMIMO ZARASŲ RAJONO SAVIVALDYBĖS NUOSAVYBĖN 

	

	2026 m.                        d. Nr. 

	Zarasai



Vadovaudamasi Lietuvos Respublikos vietos savivaldos įstatymo 6 straipsnio 32 ir 46 punktais, 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktu, Lietuvos Respublikos kelių įstatymo 6 straipsnio 1 ir 4 dalimis, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu, 2 dalimi ir 4 straipsnio 1 dalimi, Zarasų rajono savivaldybės taryba n u s p r e n d ž i a:
1. Perimti Zarasų rajono savivaldybės nuosavybėn Zarasų rajono savivaldybės valdomą ir apskaitoje registruotą valstybei nuosavybės teise priklausantį nekilnojamąjį turtą pagal pridedamą sąrašą. 
2. Paskelbti sprendimą rajono Savivaldybės interneto svetainėje www.zarasai.lt.
Sprendimas per vieną mėnesį gali būti skundžiamas Zarasų rajono savivaldybės tarybai (Sėlių a. 22, Zarasai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

ZARASŲ RAJONO SAVIVALDYBĖS VALDOMO IR APSKAITOJE REGISTRUOTO VALSTYBĖS NUOSAVYBĖS TEISE PRIKLAUSANČIO NEKILNOJAMOJO TURTO SĄRAŠAS

	Eil.
Nr.
	Kelio Nr.
	Turto pavadinimas
	Turto adresas
	[bookmark: _Hlk184135013]Inventorinis Nr.
	Plotas, kv. m.
	Ilgis, km
	Unikalus Nr.
	Registro Nr.,
kadastro duomenų nustatymo data

	1. 
	ZR0444
	Privažiuojamasis kelias prie sodybų nuo kelio 3622 Pakriauniai–Samaniai Suviekas
	Zarasų r. sav. Kriaunėnų k.
	01120245
	-
	0,76
	4400-6247-6344
	44/3313426
2026-03-24

	2. 
	ZR0624
	Kelias Raudondvaris–Tabaras
	Zarasų r. sav. Jauneikių k.
	01120328
	-
	1,165
	4400-5819-3432
	44/2717641
2026-05-13

	3. +
	ZR0711
	Privažiuojamasis kelias
	Zarasų r. sav. Zarasų r. sav. teritorija
	103002
	-
	1,96
	4400-6874-0090
	44/3959255
2026-05-13

	4. 
	ZR1224
	Kelias Dusetos– Maskvyčios
	Zarasų r. sav. Dusetų m.
	01120506
	-
	0,196
	4400-1766-9882
	44/1240598
2026-03-27

	5. 
	ZR1224
	Beržų gatvė
	Zarasų r. sav. Padustėlio k. Beržų g.
	01120506
	-
	0,167
	4400-6950-1262
	44/3993707
2026-03-27

	6. 
	ZR1224
	Kelias Dusetos– Maskvyčios
	Zarasų r. sav. Zarasų r. sav. teritorija
	01120506
	-
	0,511
	4400-6927-0953
	44/3987184
2026-03-27

	7. 
	ZR7310
	Privažiavimas prie Magučių kaimo kiemų nuo kelio 102 Vilnius Švenčionys–Zarasai
	Zarasų r. sav. Zarasų r. sav. teritorija
	013311107
	-
	0,281
	4400-6927-0931
	44/3987182
2026-05-13

	8. 
	ZR7417
	Malūno g.
	Zarasų r. sav. Zarasų m. Malūno g.
	01331119
	-
	0,371
	4400-6920-9987
	44/3987175
2026-03-27

	9. 
	ZR7417
	Malūno g.
	Zarasų r. sav. Zarasų m. Malūno g.
	01331119
	-
	0,164
	4400-6920-9998
	44/3987176
2026-03-27

	10. 
	ZR7417
	Malūno g.
	Zarasų r. sav. Zarasų m. Malūno g.
	01331119
	-
	0,121
	4400-6921-0004
	44/3987177
2026-03-27

	11. 
	ZR7417
	Malūno g.
	Zarasų r. sav. Zarasų m. Malūno g.
	01331119
	-
	0,145
	4400-6921-0018
	44/3987178
2026-03-27

	12. 
	ZR7417
	Malūno g.
	Zarasų r. sav. Zarasų m. Malūno g.
	01331119
	-
	0,145
	4400-6921-0020
	44/3987179
2026-03-27

	13. 
	ZR7417
	Malūno g.
	Zarasų r. sav. Zarasų m. Malūno g.
	01331119
	-
	0,157
	4400-6921-0031
	44/3987180
2026-03-27

	14. 
	ZR7417
	Malūno g.
	Zarasų r. sav. Zarasų m. Malūno g.
	01331119
	-
	0,139
	4400-6921-0042
	44/3987181
2026-03-27

	15. 
	ZR7417
	Malūno g.
	Zarasų r. sav. Zarasų m. Malūno g.
	01331119
	-
	0,121
	4400-6946-1523
	44/3990568
2026-03-27

	16. 
	ZR7500
	Šaltupės g.
	Zarasų r. sav. Magutiškių vs.
	01331130
	-
	0,414
	4400-6928-4939
	44/3987171
2026-05-13


             	         _____________________________________
	


Zarasų rajono savivaldybės tarybai

PAAIŠKINAMASIS RAŠTAS
DĖL ZARASŲ RAJONO SAVIVALDYBĖS TARYBOS SPRENDIMO 
„DĖL ZARASŲ RAJONO SAVIVALDYBĖS VALDOMO IR APSKAITOJE REGISTRUOTO VALSTYBĖS NEKILNOJAMOJO TURTO PERĖMIMO ZARASŲ RAJONO SAVIVALDYBĖS NUOSAVYBĖN“ PROJEKTO

1. Parengto sprendimo projekto tikslas – priėmus sprendimą perimti Savivaldybės nuosavybėn valstybei nuosavybės teise priklausantį turtą.
2. Paaiškintas sprendimo projekto šiuo metu esantis teisinis reglamentavimas. 
Lietuvos Respublikos vietos savivaldos įstatymo (toliau – LRVĮ) 6 straipsnio 32 punktas numato, jog savarankiškosios savivaldybių funkcijos yra vietinės reikšmės kelių ir gatvių priežiūra, taisymas, tiesimas ir saugaus eismo organizavimas; 46 punktas nurodo, kad savarankiškosios savivaldybių funkcijos ir kitos valstybės institucijoms nepriskirtos funkcijos. LRVĮ 15 straipsnio 2 dalies 20 punktas numato, jog išimtinė Savivaldybės tarybos kompetencija yra sprendimų dėl Savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas. LRVĮ 16 straipsnio 1 dalis numato, jog Savivaldybės taryba savo įgaliojimus įgyvendina kolegialiai Savivaldybės tarybos posėdžiuose. Savivaldybės taryba svarstomais klausimais priima sprendimus ir kontroliuoja, kaip jie įgyvendinami.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punkte nurodoma, jog Savivaldybė turtą įgyja perimdama valstybės turtą, kuris perduodamas savivaldybių nuosavybėn pagal įstatymus.
Lietuvos Respublikos kelių įstatymo 6 straipsnio 1 dalis nurodo, jog keliai numeruojami ir pavadinimai jiems suteikiami sudarant kelių sąrašus, o 4 dalis, jog vietinės reikšmės kelių sąrašus tvirtina savivaldybių tarybos. Taip pat šiame įstatyme nurodyta, kad kelias – tai inžinerinis statinys, skirtas transporto priemonių ir pėsčiųjų eismui. Kelio elementai yra šie: žemės sankasa, važiuojamoji dalis, kelkraščiai, skiriamoji juosta, kelio grioviai ir kitos vandens nuleidimo sistemos, sankryžos, autobusų sustojimo aikštelės, poilsio aikštelės, pėsčiųjų ir dviračių takai, kelio statiniai, techninės eismo reguliavimo priemonės, želdiniai, esantys kelio juostoje, kelio oro sąlygų stebėjimo ir transporto eismo apskaitos, apšvietimo ir kiti įrenginiai su šių elementų užimama žeme. 
Lietuvos Respublikos valstybės turto perdavimo savivaldybių nuosavybėn įstatymo 3 straipsnio 1 dalies 2 punkte nurodoma, jog savivaldybių nuosavybėn pagal šį įstatymą perimamas šis savivaldybių apskaitoje registruotas ir jų valdomas arba savivaldybių faktiškai valdomas valstybės turtas yra gatvės ir vietinės reikšmės keliai, o 2 dalis pažymi, jog savivaldybių nuosavybėn priskiriamas tik šio straipsnio 1 dalyje išvardytas turtas, kuris faktiškai buvo savivaldybių teritorijose iki 1998 metų ir nebuvo perimtas savivaldybių nuosavybėn; 4 straipsnio 1 dalis nurodo, jog pagal šį įstatymą savivaldybių nuosavybėn perimamą turtą savivaldybės perima savivaldybės tarybos sprendimu. Savivaldybės tarybų sprendimų projektai dėl savivaldybių nuosavybėn perimamo turto ne vėliau kaip prieš vieną mėnesį iki jų svarstymo savivaldybės tarybos posėdyje, paskelbiami viešai savivaldybės interneto svetainėje.
3. Kokie šios srities teisės aktai tebegalioja ir kokius teisės aktus būtina pakeisti ar pripažinti netekusiais galios, priėmus teikiamą Savivaldybės tarybos sprendimą. Nėra.
4. Biudžeto lėšų poreikis teisės aktui įgyvendinti. Nereikia. 
5. Sprendimo projekto autoriai (rengėjai), iniciatoriai: institucija, asmenys ar piliečių įgalioti atstovai bei priimto teisės akto nauda Savivaldybei. 
Projekto iniciatorius – Statybos ir infrastruktūros skyriaus vedėja Irina Melkova. 
6. Sprendimo projekto rengimo metu gauti specialistų vertinimai ir išvados. Negauta.
7. Galimos teigiamos ir neigiamos pasekmės priėmus siūlomą Savivaldybės tarybos  sprendimą ir kokių priemonių būtina imtis, siekiant to išvengti. Neigiamos pasekmės nenumatomos. Teigiamos pasekmės – Zarasų rajono savivaldybė perims savivaldybės nuosavybėn valstybei nuosavybės teise priklausantį turtą.

